पाएं अपने शहर की ताज़ा ख़बरें और फ्री ई-पेपरडाउनलोड करें
रविवार देर रात मुंबई के घाटकोपर इलाके के रमाबाई नगर में हुई 20 वर्षीय युवक की हत्या के मामले का बुधवार को सीसीटीवी फुटेज सामने आया है। इस वीडियो फुटेज में 7 से 8 लोग एक युवक को पीटते हुए नजर आ रहे हैं। इस मामले में अब तक 7 लोगों को गिरफ्तार हो चुके हैं।
पंतनगर पुलिस स्टेशन के मुताबिक, पंतनगर इलाके का रहने वाले विशाल परांदे को कुछ लोगों ने रविवार रात 1:00 बजे तरुण मित्र मंडल चौक पर बुलाया। यह लोग विशाल के जानने वाले थे। आरोप है कि इसी दौरान कुछ और युवक वहां पहुंचे और सभी ने मिलकर विशाल को डंडे और लात घूंसे से बुरी तरह से पीटा।
स्थानीय लोगों ने विशाल को बचाने का प्रयास किया
हालांकि, मारपीट की आवाज सुनकर मौके पर स्थानीय लोग पहुंचे और आरोपियों को किसी तरह से वहां से भगाया। इस बीच विशाल बुरी तरह से घायल हो चुका था और स्थानीय लोगों ने ही उसे पास के एक प्राइवेट हॉस्पिटल में भर्ती कराया जहां इलाज के दौरान उसने देर रात दम तोड़ दिया।
वीडियो फुटेज के आधार पर 7 लोग अब तक हुए गिरफ्तार
इस मामले में विशाल के पिता राम परांदे की शिकायत पर पुलिस ने 8 लोगों के खिलाफ हत्या का केस दर्ज किया है। इसमें से 7 को अब तक गिरफ्तार कर लिया गया है। जो वीडियो फुटेज आज सामने आया है उसमें आरोपी पहले मौके पर एक-एक करके पहुंचते हैं और फिर विशाल आता है। उसके आते ही सभी उसपर टूट पड़ते हैं। इसके बाद सब मिलकर विशाल की पिटाई करते हैं। इसी फुटेज के आधार पर आरोपियों की पहचान हुई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva mag_Deva hin_Deva zho_Hant eng_Latn